สวัสดีค่ะ ดิฉันมีประจำเดือนครั้งล่าสุดวันที่ 19 กค 63 (ปกติประจำเดือนมาไม่สม่ำเสมอ) เริ่มกินยาคุมรายเดือนแผงแรกวันที่ 21 กค 63 หลังจากนั้นวันที่ 25 มีเพศสัมพันธ์ ใส่ถุงยางอนามัย แล้วตอนเช็คถุงยาง โดยการนำถุงยางใส่น้ำ ตอนแรกไม่ได้มีรอยรั่ว แต่เมื่อลองบีบถุงยางดู ปรากฎว่ามีรอยรั่วตรงโคนเล็กเท่าเข็ม 1 รู แต่ตอนมีเพศสัมพันธ์แฟนไม่ได้หลั่ง ดิฉันจึงกินยาคุมฉุกเฉินหลังมีเพศสัมพันธ์ 4 ชั่วโมงและอีก 1 เม็ดในอีก 12 ชั่วโมงต่อมา ปัจจุบันวันที่ 5 สค 63 มีตกขาวสีน้ำตาลออกมาเล็กน้อย เมื่อลองล้วงเข้าไปในช่องคลอดพบว่าในช่องคลอดก็มีเลือดอยู่เล็กน้อยเหมือนกัน ในช่วงตั้งแต่ 25 กค 63 หลังกินยาคุมฉุกเฉินมีอาการคลื่นไส้ มึน อ่อนเพลีย คัดเต้านม ปวดท้องน้อยแบบหน่วงๆหรือจี๊ดๆเป็นบางวัน จนมาถึงวันนี้รวมแล้วประมาณ 11 วันแล้ว ยังไม่หาย ตอนนี้กินยาคุมรายเดือนเหลือ 6 เม็ดค่ะ อยากถามคุณว่า 1.มีโอกาสตั้งครรภ์มากน้อยแค่ไหนคะ 2.การที่มีตกขาวสีน้ำตาลเป็นอาการปกติหรือไม่และเป็นผลข้างเคียงของยาคุมเฉินหรือเปล่า 3.สามารถตรวจการตั้งครรภ์ได้เลยไหมคะ
สวัสดีค่ะ การใช้ยาคุมฉุกเฉินเพื่อป้องกันการตั้งครรภ์นั้น ควรกินภายใน 72 ชั่วโมงหลังมีเพศสัมพันธ์และกินให้ครบและตรงเวลาตามข้างฉลากยาระบุ หากใช้ยาอย่างถูกต้อง จะช่วยลดโอกาสการตั้งครรภ์ลงไปได้ประมาณ 80-90% ค่ะหลังการใช้ยาคุมประเภทนี้ อาจจะทำให้มีผลข้างเคียง เช่น เลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดหน่วงท้องน้อยได้จริงๆแล้ว ถ้ากินยาคุมแบบแผงรายเดือนอยู่ด้วย ถึงแม้ถุงยางจะรั่ว ก็ไม่มีข้อบ่งชี้ในการใช้ยาคุมฉุกเฉินตามไป การได้ยาคุมฉุกเฉินร่วมไปด้วย อาจทำให้มีผลข้างเคียงเรื่องเลือดออกผิดปกติมากขึ้นได้ดังนั้นอาการดังกล่าวมา อาจจะเป็นผลข้างเคียงจากยาคุมฉุกเฉินที่กินเพิ่มเข้าไป แต่อย่างไรก็ตาม ไม่ควรมีอาการนานติดต่อกันถึง 11 วัน ซึ่งอาจจะมีสาเหตุอื่นๆที่ต้องหาร่วมด้วย เช่น การติดเชื้อหรือมีเนื้องอกของอวัยวะสืบพันธุ์ หรือเป็นภาวะแทรกซ้อนจากการตั้งครรภ์ ชุดตรวจการตั้งครรภ์ให้ผลบวกได้ตั้งแต่ 10-14 วันหลังปฏิสนธิ ตอนนี้อาจจะเริ่มให้ผลบวกได้ หากให้ผลลบ อาจจะตรวจซ้ำที่อีก 1 สัปดาห์ แต่หากมีเลือดออกติดต่อกันทุกวัน ควรรีบไปพบแพทย์เพื่อตรวจเพื่อตรวจเพิ่มเติมโดยเร็วค่ะ